Yobi
42 Ebuna Yobi vutudilaka Yehowa nde:
2 “Ntangu yai, mono me zaba nde nge lenda sala mambu yonso
Mpi ata kima mosi ve ya nge ke yindula kusala kele mpasi sambu na nge.+
3 Nge tubaka nde, ‘Yai nani ke bebisa ndongisila na mono kukonda kuzaba?’+
Yo yina mono tubaka, kansi kukonda kubakisa
Mambu yina kele ya kuyituka mingi sambu na mono, yina mono me zaba ve.+
4 Nge tubaka nde, ‘Pardo wa, mpi mono ta tuba.
Mono ta yula nge bangiufula, ebuna nge ta zabisa mono.’+
5 Makutu na mono me waka mambu na nge,
Kansi ntangu yai mono me mona nge ti meso na mono.
6 Yo yina mono me wa mawa sambu na mambu yina mono tubaka,+
Mpi mono me vanda na mfututu mpi na putulu ya tiya sambu na kumonisa nde mono me balula ntima.”+
7 Ntangu Yehowa manisaka kutubila Yobi mambu yina, Yehowa tubilaka Elifazi muntu ya Temani nde:
“Mono me wila nge ti banduku na nge zole makasi ya ngolo,+ sambu beno me tuba ve mambu ya kieleka sambu na mono+ mutindu nsadi na mono Yobi me tuba. 8 Ntangu yai, beno baka bangombe ya babakala nsambwadi ti mameme ya babakala nsambwadi mpi beno kwenda na nsadi na mono Yobi, ebuna beno pesa kimenga ya kuyoka sambu na beno mosi. Nsadi na mono Yobi ta samba sambu na beno.+ Mono ta ndima kibeni mambu yina yandi ta lomba* sambu na kusadila beno ve mambu na kuwakana ti buzoba na beno, sambu beno me tuba ve mambu ya kieleka sambu na mono mutindu nsadi na mono Yobi me tuba.”
9 Yo yina Elifazi muntu ya Temani, Bildadi muntu ya Shua, ti Sofare muntu ya Naama kwendaka mpi salaka mambu yina Yehowa songaka bo na kusala. Ebuna Yehowa ndimaka kisambu ya Yobi.
10 Ntangu Yobi manisaka kusala kisambu sambu na banduku na yandi,+ Yehowa katulaka mpasi ya Yobi+ mpi vutulaka kimvwama na yandi.* Yehowa pesaka yandi bima yina yandi vandaka na yo ntete mbala zole.+ 11 Bampangi na yandi yonso ya babakala ti ya bankento mpi banduku na yandi yonso ya ntama+ kwisaka na yandi mpi diaka ti yandi na nzo na yandi. Bo kuditulaka na kisika na yandi mpi pesaka yandi kikesa sambu na bampasi yonso yina Yehowa pesaka nzila nde yo bwila yandi. Konso muntu na kati na bo pesaka yandi mbongo ya kibende mpi lupetu ya wolo.
12 Ebuna Yehowa sakumunaka nsuka ya luzingu ya Yobi kuluta nkutu luyantiku,+ mpi Yobi kumaka ti mameme 14 000, bashamo 6 000, bangombe 2 000,* ti bampunda ya bankento 1 000.+ 13 Yandi butaka mpi bana ya nkaka nsambwadi ya babakala mpi tatu ya bankento.+ 14 Yandi pesaka mwana ya ntete ya nkento zina Yemima, ya zole Kesia, mpi ya tatu Kereni-apuki. 15 Na insi ya mvimba, kuvandaka ve ti bankento ya kitoko bonso bana ya Yobi ya bankento, mpi tata na bo pesaka bo dikabu kumosi ti bampangi na bo ya babakala.
16 Na nima Yobi zingaka bamvula 140, mpi yandi monaka bana na yandi ti bantekolo na yandi—bandonga iya ya bantu. 17 Nsuka-nsuka Yobi fwaka, na nima ya kuzinga luzingu mosi ya nda mpi ya mbote.*
kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn kon_Latn